Reën en water van Bergrivierdam bring verligting | Netwerk24
Reën en water van Bergrivierdam bring verligting
Deur Nadine Theron 18 April 2018 19:43
Die Bergrivierdam se sluise is Woensdag oopgemaak sodat water daarvandaan na die Misverstanddam kan begin vloei om die waternood aan die Weskus te verlig. Foto: VERSKAF
Sowat 5 miljoen kubieke meter water is op pad na die Weskus- munisipale distrik nadat die departement van water en sanitasie besluit het om water van die Bergrivierdam oor te plaas na die Misverstanddam. Dié water het die Bergrivierdam Woensdag verlaat en sal sowat 138 km ver vloei voordat dit die Misverstanddam oor sowat sewe dae bereik.
“Terwyl heelwat aandag gegee word aan die impak van die droogte op Kaapstad, het dit ’n impak reg oor die provinsie en ’n droewe situasie ontwikkel aan die Weskus,” lui die departement se verklaring. Die Weskus- munisipale gebied sluit die munisipaliteite van Bergrivier, Saldanhabaai en die Swartland in.
Die Suid-Afrikaanse Weerdiens voorspel geen reën vir Donderdag in die Wes-Kaap nie.
Meer oor: Bergrivierdam | Theewaterskloofdam | Wes-Kaap | Reën | Droogte | Water
Tuinbougebied in Kaap ‘ ’n juweel’
KYK: Gariepdam 107% vol
Zeder se oes plek-plek yl
Kaapse huis se groen 'gras' laat die koppe draai